બીજી તરફ, ઉત્તર ગુજરાતમાં, લગભગ સૌરાષ્ટ્ર જેવો જ વરસાદ, પરંતુ છેલ્લાં વર્ષોમાં થોડે અંશે નર્મદાનાં પાણી સીધા કે આડકતરા પહોંચ્યા છે, ભૂગર્ભજળને કારણે મોંઘી સિંચાઈ થકી વડે પાક બચાવી શકાય છે ત્યાં સત્તાપક્ષને નુકશાન અવશ્ય થયું છે, પરંતુ સાવ સૌરાષ્ટ્ર જેવો આકરો જાકારો નથી મળ્યો. કારણ, ઊંચી પડતર છતાં પાક્ બચાવી શકવાને કારણે નુક્શાન સૌરાષ્ટ્રના ખેડૂતો જેટલું વેઠવાનું નથી આવ્યું. આ બંને વિસ્તારો એવા છે જ્યાં કોંગ્રેસને પ્રમાણમાં વધારે બેઠકો મળી છે, એ સત્તાપક્ષની ખેતીક્ષેત્રની સતત અવગણનાનું પરિણામ છે.